Räpane tosin: Kremli kanalid, mis järgmisena sulgeda – Propastop
28.03.2022
Eesti on astunud nii mõnedki sammud Kremli sõjapropaganda piiramiseks. Seni tehtu on tubli ja tervitatav, kuid pole kaugeltki piisav.
Propastop avaldab nimekirja tosinast Venemaa veebilehest, millele juurdepääs Eestist tuleb järgmisena sulgeda. Need lehed õhutavad sõda ning levitavad vaenu, jagavad Kremli lõhestava propaganda jutupunkte ja on nii otseseks ohuks Eesti julgeolekule. Et juurdepääsu piiramise otsust oleks kergem teha, toome ära ka põhjendused ja näited vaenulikust sisust.
Uudisteportaal kuulub meediahaldusettevõttele Rossiya Segodnya (Venemaa täna), mille omanikuks on Venemaa valitsus. Konkreetse loo välja toomine on keeruline, kuivõrd intensiivne Kremli sõjapropaganda vaatab vastu igast portaalis avaldatud loost. Tegemist on loetavuselt teisel kohal oleva Venemaa portaaliga.
Väljaande Argumentõ i Faktõ (Argumendid ja faktid) omanikuks on Moskva linnavalitsus ning see on Kremli võimustruktuuridega lähedalt seotud. Portaal on loetavuselt Venemaal 4. kohal. Levitatava sõjapropaganda näiteks on lugu, mis õigustab agressiooni Ukraina biolaboritega, artikkel, mis esitab propagandistlikus võtmes humanitaarabi andmist Ukraina linnadele või  video Putini sõda õigustava monoloogiga.
Komsomolskaja Pravda (Komsomoli tõde) ajalehe uudisteportaal kuulub Venemaa aktsiaseltsile. Eraomanduses olek ei vähenda väljaande propagandistlikku olemust, näiteks olgu lugu, mis põhjendab Venemaa agressiooni natsismi levikuga Ukrainas, artikkel, mis kirjeldab Venemaa rünnakut kui Ukraina vabastamist või siis eriprojekt, mis tutvustab Z sümboli alla koondunud sõjakurjategijaid kangelastena.
Venemaa sõjaväele kuuluv veebileht, mille kaudu saab vaadata ka Zvezda (Täht) nimelise telekanali saateid. Piisab portaali avamisest veendumaks, et see on silmini täis Venemaa agressorite ülistamist, agressiooni õigustamist, sõjapropagandat ja vaenu õhutamist.
Gazeta (Ajaleht) kuulub Rambler Media gruppi, mille omanikus on Venemaa riigi omanduses olev Sberbank. Panga vastu on kehtestatud sanktsioonid. Vaenuliku sisu näiteks on blogi ühest sõjapäevast, mis avaldab järjest Kremli riiklike propagandakanalite sõda õigustavaid lugusid.
Rambler.ru on sama grupi teine meediaväljaanne, kus ilmuvad sarnased lood.
Eestis sõjapropaganda tõttu juba suletud telekanalite veebilehed-uudisteportaalid. Alus nendele juurdepääsu piiramiseks  on sama mis telekanalitelgi.
Eestis 28. märts 2022 seisuga suletud Kremli sõjapropaganda kanalitest ja veebilehtedest saab ülevaate sellest Propastopi postitusest ja TTJA 25. veebruari, 9. märtsi ning 15. märtsi pressiteadetest. Lisaks on peatatud juurdepääs Baltnews portaalile. Euroopa on piiranud RT.com ja Sputniknews.com juurdepääsu. Töö on lõpetanud Sputnik Meedia nimeline propagandakanal.